William Travilla

William Travilla (født 22. mars 1920 på Santa Catalina Island i California i USA, død 2. november 1990 i Los Angeles), bedre kjent som bare Travilla, var en amerikansk Oscar-vinnende kostymedesigner i Hollywood. Han er blant annet kjent for klærne han designet for Marilyn Monroe i åtte av hennes filmer.

Liv og virke
 Bakgrunn
Travilla ble født i mars 1920 på Santa Catalina Island i California; dette er en stor øy ikke langt utenfor Los Angeles. Han var et vidunderbarn og fikk voksenundervisning på Chouinard Art Institute i Los Angeles fra han var åtte år gammel.

Karriere
William Travilla begynte sin designerkarriere som 16-åring med selge kostymeskisser til burleskdanserinner i Los Angeles for rundt fem dollar stykket.

William Travilla kom i 1942 til Hollywood og arbeidet først med B-filmer. Han fikk imidlertid fikk kontrakt med Warner Bros. som 24-åring og var på dette tidspunktet den yngste kostymedesigneren som hadde kontrakt med ett av de store filmselskapene. Han jobbet for det meste med b-filmer, men dette endret seg etter at han vant Oscar for beste kostymedesign i 1950, for Don Juans eventyr.

Travilla jobbet for det meste hos 20th Century Fox og blant hans mest kjente filmer er Viva Zapata! (1952), Herrer liker blonde piker (1953), Gresskar i nød (1955), Og så kom regnet (1955), Men de giftet seg med brunetten (1955), Fryktløse menn (1955), Bus Stop (1956) og Pillenes paradis (1967). Han designet kostymene til Marilyn Monroe i åtte av hennes filmer. Blant disse er flere av hennes mest kjente filmkostymer.

William Travilla ble nominert til Oscar for beste kostymedesign tre ganger til, for Gift med en millionær (1953), Show business (1954) og The Stripper (1963).

På slutten av 1970-tallet designet Travilla for det meste for TV-produksjoner. En av hans mest kjente prosjekter fra denne perioden er miniserien Tornefuglene fra 1983, som skaffet han én Emmy-nominasjon. Han ble nominert til Emmy sju ganger og vant prisen to ganger: For The Scarlett O'Hara War (1985) og for én episode av Dallas.

I 1989, året før han døde, ble han belønnet med en Lifetime Achievement Award av Hispanic Designers Inc. I 2006 ble han posthumt innlemmet i Costume Designers Guilds Hall of Fame.

William Travilla døde av lungekreft 2. november 1990 på Good Samaritan Medical Center i Los Angeles.

 Filmografi (utvalg)      

 Fiesta (1941) 
 Ever Since Venus (1944) 
 Kvinnen utenfor (1947)
 Skrik i natten (1947)
 That Hagen Girl (1947) 
 Don Juans eventyr (1948)
 Look for the Silver Lining (1949) 
 Generalinspektøren (1949)
 The Daughter of Rosie O'Grady (1950)
 Panikk i gatene (1950)
 Farlig rykte (1950)
 Ingen utvei (1950)
 Med døden i helene (1950)
 Gullet og kvinnen (1951)
 På Rivieraen (1951)
 Ultimatum til jorden (1951)
 Viva Zapata! (1952)
 Farlig kvinne (1952)
 Alle kvinners helt (1952)
 Apestreker (1952)
 Lommetyven (1953)
 Herrer liker blonde piker (1953)
 Gift med en millionær (1953)
 Farlig oppdrag (1954)
 De fortaptes elv (1954)
 Hatets dal (1954)
 Den brukne lanse (1954)
 Show business (1954)
 Gresskar i nød (1955)
 To piker på galeien (1955)
 Det store spill (1955)
 Fryktløse menn (1955)
 Men de giftet seg med brunetten (1955)
 Og så kom regnet (1955)
 Alle menns Mamie (1956)
 Bus Stop (1956)
 Redd for skandale (1957)
 Fra terrassen (1960)
 The Stripper (1963)
 Min umulige datter (1963)
 Pillenes paradis (1967)
 The Secret Life of an American Wife (1968)
 WUSA (1970)
 Caboblanco (1980)

 Priser og nominasjoner  
 År  Pristittel  Kategori  Film/TV-program  Resultat 1950  Oscar  Beste kostymedesign – Farger  Don Juans eventyr  1954  Oscar  Beste kostymedesign – Farger  Gift med en millionær  1955  Oscar  Beste kostymedesign – Farger Show business   1964  Oscar  Beste kostymedesign – Svart-hvitt  The Stripper   1980  Primetime Emmy Award  Beste kostymedesign til en miniserie eller dokumentar/informasjonsfilm  The Scarlett O'Hara War   1981  Primetime Emmy Award  Beste kostymedesign til en dokumentar/informasjonsfilm  Evita Peron   1982  Primetime Emmy Award  Beste kostymedesign til en dokumentar/informasjonsfilm  Jacqueline Bouvier Kennedy   1983  Primetime Emmy Award  Beste kostymedesign til en miniserie eller dokumentar/informasjonsfilm  Tornefuglene   1984  Primetime Emmy Award  Beste kostymedesign til en miniserie eller dokumentar/informasjonsfilm  A Streetcar Named Desire   1985  Primetime Emmy Award  Beste kostymedesign til en TV-serie  Dallas-episoden «Swan Song»   1986  Primetime Emmy Award  Beste kostymedesign til en TV-serie  Dallas-episoden «Blast From the Past»   1989  Lifetime Achievement Award av Hispanic Designers Inc.   2006  Innlemmet i Costume Designers Guilds Hall of Fame  

 Referanser 

 Eksterne lenker 



Kategori:Kostymedesignere fra USA
Kategori:Moteskapere fra USA
Kategori:Oscar-vinnere (kostymedesign)
Kategori:Emmy-vinnere
Kategori:Personer fra Los Angeles
Kategori:Fødsler i 1920
Kategori:Dødsfall i 1990